


EELNÕU
26.10.2026
Pakendiseaduse muutmise ja sellega seonduvalt teiste seaduste muutmise ning pakendiaktsiisi seaduse kehtetuks tunnistamise seadus

§ 1. Pakendiseaduse muutmine

Pakendiseaduses tehakse järgmised muudatused:

1) seaduse tekstis asendatakse sõna „pakendiettevõtja“ sõnaga „tootja“ vastavas käändes ja sõna „pakendiettevõtjad“ sõnaga „tootjad“ vastavas käändes;

2) seaduse tekstis asendatakse sõna „taaskasutusorganisatsioon“ sõnaga „tootjavastutusorganisatsioon“ vastavas käändes ja sõna „taaskasutusorganisatsioonid“ sõnaga „tootjavastutusorganisatsioonid“ vastavas käändes;

3) paragrahvi 1 pealkiri muudetakse ja sõnastatakse järgmiselt:
„§ 1. Seaduse reguleerimis- ja kohaldamisala“;

4) paragrahvi 1 täiendatakse lõikega 31 järgmises sõnastuses:
„(31) Käesolevas seaduses sätestatut kohaldatakse pakenditele ja pakendijäätmetele ulatuses, milles ei kohaldu Euroopa Parlamendi ja nõukogu määrus (EL) 2025/40, mis käsitleb pakendeid ja pakendijäätmeid ning millega muudetakse määrust (EL) 2019/1020 ja direktiivi (EL) 2019/904 ning tunnistatakse kehtetuks direktiiv 94/62/EÜ (ELT L, 2025/40, 22.01.2025).“;

5) paragrahv 2 tunnistatakse kehtetuks;

6) paragrahvi 3 lõiked 1 ja 2 muudetakse ning sõnastatakse järgmiselt:
„(1) Pakendi liigid käesoleva seaduse tähenduses on järgmised:
1) müügipakend on pakend Euroopa Parlamendi ja nõukogu määruse (EL) 2025/40 artikli 3 lõike 1 punkti 5 tähenduses;
11) müügipakendiks loetakse ka Euroopa Parlamendi ja nõukogu määruse (EL) 2025/40 artikli 3 lõike 1 punktis 3 nimetatud pakend;
2) rühmapakend on pakend Euroopa Parlamendi ja nõukogu määruse (EL) 2025/40 artikli 3 lõike 1 punkti 6 tähenduses;
3) veopakend on pakend Euroopa Parlamendi ja nõukogu määruse (EL) 2025/40 artikli 3 lõike 1 punkti 7 tähenduses;
4) esmatootmise pakend on pakend Euroopa Parlamendi ja nõukogu määruse (EL) 2025/40 artikli 3 lõike 1 punkti 4 tähenduses;
5) e-kaubanduse pakend on pakend Euroopa Parlamendi ja nõukogu määruse (EL) 2025/40 artikli 3 lõike 1 punkti 8 tähenduses.

(2) Sõltuvalt pakendi kasutuskordadest on käesoleva paragrahvi lõikes 1 nimetatud pakendi liikide alaliigid järgmised:
1) korduskasutuspakend on pakend, mis on kavandatud, valmistatud ja turule lastud nii, et seda saab kasutada korduvalt samal eesmärgil, milleks see on loodud, ning mille suhtes kohaldatakse Euroopa Parlamendi ja nõukogu määruse (EL) 2025/40 artiklis 11 sätestatud nõudeid;
2) ühekorrapakend on pakend Euroopa Parlamendi ja nõukogu määruse (EL) 2025/40 artikli 3 lõike 1 punkti 28 tähenduses.“;

7) paragrahvi 3 lõiked 31 ja 4 tunnistatakse kehtetuks;

8) paragrahvi 3 lõike 5 punktid 1 ja 2 tunnistatakse kehtetuks;

9) seadust täiendatakse §-ga 31 järgmises sõnastuses:
„§ 31. Terminid
Käesolevas seaduses kasutatakse termineid Euroopa Parlamendi ja nõukogu määruse (EL) 2025/40 tähenduses, kui käesolevas seaduses ei ole sätestatud teisiti.“;

10) paragrahv 4 tunnistatakse kehtetuks;

11) paragrahvi 5 lõige 1 tunnistatakse kehtetuks;

12) paragrahvi 5 lõike 2 sissejuhatav lauseosa muudetakse ja sõnastatakse järgmiselt:
„Ettevõtja müügikohas:“;

13) paragrahvi 5 lõike 2 punkt 1 muudetakse ja sõnastatakse järgmiselt:
„1) ei või anda õhukesi plastkandekotte tarbijale tasuta;“;

14) paragrahvi 5 lõike 2 punktid 3 ja 4 tunnistatakse kehtetuks;

15) paragrahvi 5 täiendatakse lõikega 31 järgmises sõnastuses:
„(31) Turule on keelatud lasta polüstüreenist ja muust plastist graanuleid, mida kasutatakse pakitud kaupade kaitsmiseks veo ja käsitsemise ajal, ning multipaki plastrõngaid, mida kasutatakse Euroopa Parlamendi ja nõukogu määruse (EL) 2025/40 artikli 3 lõike 1 punktis 6 määratletud rühmapakendina“;

16) paragrahvi 5 lõige 8 tunnistatakse kehtetuks;

17) seadust täiendatakse §-ga 54 järgmises sõnastuses:
„§ 54. Ühekordselt kasutatavate anumate ja söögiriistade kasutamise piiramine
(1) Avalikul üritusel on toidu ja joogi serveerimiseks lubatud kasutada üksnes korduskasutatavaid anumaid ja söögiriistu.

(2) Korduskasutatava anuma või söögiriista kasutamise eest võib tarbijalt võtta tagatisraha, mis tagastatakse täies mahus anuma või söögiriista tagastamisel.

(3) Korduskasutatava anuma või söögiriista kasutamise eest ei või tarbijalt võtta muud lisatasu peale käesoleva paragrahvi lõikes 2 nimetatud tagatisraha.“;

18) seadust täiendatakse paragrahviga 55 järgmises sõnastuses:
"§ 55. Teatavate plastpakendite kasutamise piirangu erandid
Erandid Euroopa Parlamendi ja nõukogu määruse (EL) 2025/40 V lisa punktis 2 sätestatud alla 1,5 kilogrammi eelpakendatud värske puu- ja köögivilja ühekordselt kasutatava plastpakendi kasutamise piirangust võib kehtestada Vabariigi Valitsus määrusega. Erandi võib kehtestada, kui see on vajalik veekao või turdumuse kao, mikrobioloogilise ohu, põrutuse või oksüdeerumise vältimiseks või mahepõllumajanduslike ja mittemahepõllumajanduslike puu- ja köögiviljade segunemise vältimiseks ning viimati nimetatud eesmärki ei ole võimalik saavutada muul viisil ilma ebaproportsionaalsete majandus- või halduskuludeta.”;

19) paragrahv 6 tunnistatakse kehtetuks;

20) paragrahv 9 tunnistatakse kehtetuks;

21) paragrahvid 91 ja 10 tunnistatakse kehtetuks;

22) paragrahvi 101 lõige 1 muudetakse ja sõnastatakse järgmiselt:
„(1) Tootjavastutusorganisatsioon on Euroopa Parlamendi ja nõukogu määruse (EL) 2025/40 artikli 3 lõike 1 punktis 66 määratletud juriidiline isik.“;
23) paragrahvid 11 ja 12 tunnistatakse kehtetuks;

24) paragrahvi 121 täiendatakse lõikega 23 järgmises sõnastuses:
„(23) E-kaubanduse pakenditest, välja arvatud korduskasutuspakenditest, tekkinud jäätmete käitlemise korraldamiseks on tootja kohustatud sõlmima kirjaliku lepingu tootjavastutusorganisatsiooniga. Digiplatvormil, kes võimaldab tarbijatel sõlmida kauplejatega kauglepinguid ning täidab tootja kirjaliku volituse alusel tootja nimel laiendatud tootjavastutuse kohustusi, on õigus sõlmida tootja nimel käesolevas lõikes nimetatud kirjalik leping tootjavastutusorganisatsiooniga.“;

25) paragrahvi 121 lõiget 4 täiendatakse punktidega 3 ja 4 järgmises sõnastuses:
„3) pakendijäätmete kogumiseks ette nähtud jäätmemahutite märgistamisel;
4) kogutud segaolmejäätmete koostise uuringute tegemisel komisjoni rakendusmääruse (EL) 2023/595, millega kehtestatakse ringlusse võtmata plastpakendijäätmetel põhineva omavahendite aruande vorm vastavalt nõukogu määrusele (EL, Euratom) 2021/770 (ELT L 79, 17.3.2023, lk 151–160) alusel ning Euroopa Parlamendi ja nõukogu määruse (EL) 2025/40 artikli 56 lõike 7 punkti a kohaselt vastu võetavate rakendusaktide alusel, kui nendes rakendusaktides on selliste uuringute tegemise kohustus ette nähtud.“;

26) paragrahvi 121 lõiked 41–43 tunnistatakse kehtetuks;

27) seadust täiendatakse §-ga 122 järgmises sõnastuses:
„§ 122. Teatavate plasti sisaldavate ühekordselt kasutatavate toodetega seotud kulude hüvitamine
(1) Tootja on kohustatud hüvitama käesoleva seaduse § 3 lõikes 7 nimetatud plasti sisaldavate ühekordselt kasutatavate toodetega seoses lisaks käesoleva seaduse §-s 121 nimetatud kuludele ka kulud, mida avaliku sektori asutus on kandnud  avaliku ülesande täitmise käigus seoses:
1) avalikesse kogumissüsteemidesse äravisatud asjaomastest pakenditest tekkinud jäätmete kogumisega, sealhulgas taristu ja selle käitamisega, ning nende pakendijäätmete edasise veo ja käitlemisega;
2) asjaomastest pakenditest tekkinud prügi koristamisega ning selle edasise veo ja käitlemisega.

(2) Kui tootja on käesoleva seaduse § 121 lõikes 1 kirjeldatud kohustused andnud kirjaliku lepinguga üle tootjavastutusorganisatsioonile, tagab tootjavastutusorganisatsioon, et avaliku sektori asutusele hüvitatakse käesoleva paragrahvi lõikes 1 nimetatud kulud, mida ta on kandnud avaliku ülesande täitmise käigus.

(3) Käesoleva paragrahvi lõikes 1 nimetatud kulude hüvitamise korraldamiseks on tootjavastutusorganisatsioon kohustatud sõlmima kirjaliku lepingu jäätmeseaduse § 253 lõikes 1 märgitud tootjate ühendusega.

(4) Käesoleva paragrahvi mõistes on avaliku sektori asutus riigiasutus, kohaliku omavalitsuse üksus või muu avalikku ülesannet täitev isik, kes korraldab avaliku kasutusega välisruumist jäätmete kogumist või koristamist ning nende jäätmete edasist vedu ja käitlust.

(5) Käesoleva paragrahvi lõikes 1 nimetatud kulude hüvitamisel lähtutakse jäätmeseaduse §-s 254 sätestatud nõuetest, arvestades käesolevas seaduses sätestatud erisusi.

(6) Käesoleva paragrahvi lõikes 1 nimetatud kulude arvestuse esitamise ja hüvitamise korra, tähtajad ja viisid kehtestab valdkonna eest vastutav minister määrusega.“;

28) paragrahvi 13 lõiked 1 ja 2 tunnistatakse kehtetuks;

29) paragrahvi 13 täiendatakse lõikega 21 järgmises sõnastuses:
"(21) Pakend peab vastama Euroopa Parlamendi ja nõukogu määruses (EL) 2025/40 sätestatud pakendi kestlikkuse nõuetele ning muudele pakendile kohaldatavatele nõuetele.”;

30) paragrahvi 13 lõiked 3 ja 4 tunnistatakse kehtetuks;

31) paragrahvi 13 lõike 5 punkt 1 tunnistatakse kehtetuks;

32) paragrahvi 13 lõike 5 punkt 2 tunnistatakse kehtetuks;

33) paragrahvi 13 lõike 5 punktid 3 ja 4 tunnistatakse kehtetuks;

34) paragrahv 131 tunnistatakse kehtetuks;

35) paragrahv 14 tunnistatakse kehtetuks;

36) paragrahvi 16 lõikest 6 jäetakse välja tekstiosa ", arvestades Euroopa Parlamendi ja nõukogu direktiivi 94/62/EÜ artiklis 6a sätestatut";

37) paragrahv 173 muudetakse ja sõnastatakse järgmiselt:
"§ 173. Tegevusloa taotlus

(1) Tegevusloa saamiseks peab taotleja lisaks majandustegevuse seadustiku üldosa seaduse § 19 lõikes 2 nimetatud andmetele esitama Keskkonnaametile järgmised andmed ja dokumendid:
1) põhikirja koopia;
2) liikmete, osanike või aktsionäride nimekiri;
3) käesoleva seaduse § 172 lõike 1 punktis 2 nimetatud tegevuskava koopia.

(2) Tegevusloa taotleja peab enne taotluse esitamist tasuma riigilõivu riigilõivuseaduses sätestatud korras.“;

38) paragrahvi 174 lõiget 1 täiendatakse punktiga 111 järgmises sõnastuses: 
„111) tootjate nõustamine ja teadlikkuse suurendamine Eesti ja Euroopa Liidu õigusaktides sätestatud pakendivaldkonna nõuete täitmise kohta“;

39) paragrahv 174 lõige 4 tunnistatakse kehtetuks;

40) paragrahvi 174 lõige 5 muudetakse sõnastatakse järgmiselt:
"(5) Käesoleva paragrahvi lõike 1 punktides 11 ja 11¹ sätestatud tegevuste elluviimiseks tehtavad kulutused peavad kokku moodustama vähemalt kaks protsenti tootjavastutusorganisatsiooni kalendriaasta käibest, kusjuures käibe suuruse arvutamisel ei arvestata tagatisraha.”

41) paragrahvi 174 täiendatakse lõikega 7 järgnevas sõnastuses:  
“(7) Tootjate teavitamiseks nende laiendatud tootjavastutuse kohustustest ning uute tootjate tootjavastutusorganisatsiooni kaasamiseks tuleb  kasutada vähemalt üle riigi levivaid meediakanaleid, maakonna ja kohalike omavalitsuste ajalehti ning välireklaami. 

42) paragrahv 175 muudetakse ja sõnastatakse järgmiselt:
„§ 175. Tegevusloa andmine

(1) Keskkonnaamet lahendab tegevusloa taotluse 90 päeva jooksul nõuetekohase taotluse saamisest arvates.

(2) Käesoleva paragrahvi lõikes 1 sätestatud tähtaega võib põhjendatud juhul pikendada tingimusel, et menetluse kogukestus nõuetekohase taotluse esitamisest arvates ei ületa 18 nädalat.

(3) Kui Keskkonnaamet taotlust käesoleva paragrahvi lõigetes 1 ja 2 nimetatud tähtaja jooksul ei lahenda, ei loeta tegevusluba selle tähtaja möödumisel vaikimisi antuks.“;

43) paragrahvi 181 lõike 1 punktis 4 asendatakse tekstiosa „Euroopa Parlamendi ja nõukogu määruse (EÜ) nr 1013/2006 jäätmesaadetiste kohta (ELT L 190, 12.07.2006, lk 1–98)“ tekstiosaga „Euroopa Parlamendi ja nõukogu määruse (EL) 2024/1157, mis käsitleb jäätmesaadetisi ning millega muudetakse määrusi (EL) nr 1257/2013 ja (EL) 2020/1056 ning tunnistatakse kehtetuks määrus (EÜ) nr 1013/2006 (ELT L, 2024/1157, 30.04.2024);

44) paragrahvi 19 tekst muudetakse ja sõnastatakse järgmiselt:
„Pakendi ja pakendijäätmete kogumis- ja taaskasutussüsteemi toimimiseks rakendatakse majandusmeetmetena pakendi tagasivõtmise kohustust ja tagatisraha.“;

45) paragrahv 22 tunnistatakse kehtetuks;

46) paragrahvi 24 lõike 1 sissejuhatav lauseosa muudetakse ja sõnastatakse järgmiselt:
„Euroopa Parlamendi ja nõukogu määruse (EL) 2025/40 artikli 3 lõike 1 punktis 15 nimetatud tootja ning pakendijäätmekäitleja on kohustatud pidama pakendimaterjali massi üle pidevat arvestust käesoleva seaduse § 3 lõigetes 1–3 nimetatud pakendi ja pakendimaterjali liikide kaupa, sealhulgas eraldi pakendiaktsiisi seaduses sätestatud pakendite osas, järgmiselt:“;

47) paragrahvi 24 lõike 1 sissejuhatavast l lauseosast jäetakse välja tekstiosa „sealhulgas eraldi pakendiaktsiisi seaduses sätestatud pakendite osas,“;

48) paragrahvi 24 lõike 3 esimene lause muudetakse ja sõnastatakse järgmiselt:
„Käesoleva paragrahvi lõikes 1 nimetatud arvestuse aluseks olevaid algdokumente ja nende alusel koostatud koondandmeid säilitatakse ühekorrapakendite puhul vähemalt seitse aastat ja korduskasutuspakendite puhul vähemalt kümme aastat.“;

49) paragrahvi 24 lõike 3 punktis 5, § 241 lõike 1 punktis 4 ja § 264 lõike 1 punktis 4 asendatakse tekstiosa „(EÜ) nr 1013/2006“ tekstiosaga „(EL) 2024/1157“;

50) paragrahvi 24 lõige 4 muudetakse ja sõnastatakse järgmiselt:
„(4) Tootja, kes ei ole oma kohustusi üle andnud tootjavastutusorganisatsioonile ning kes olenemata kasutatavast müügiviisist, sealhulgas müük kauglepinguga, teeb Eestis esmakordselt kättesaadavaks või laseb turule Euroopa Parlamendi ja nõukogu määruse (EL) 2025/40 kohaldamisalasse kuuluva pakendi, on kohustatud kalendriaasta kohta esitama pakendiregistrisse kandmiseks järgmised kontrollitud andmed pakendi ja pakendimaterjali liikide kaupa, sealhulgas eraldi pakendiaktsiisi seaduses sätestatud pakendite osas:
1) korduskasutuspakendi mass;
11) ühekorrapakendi mass;
2) turule lastud kauba pakendi mass;
3) andmed pakendijäätmete taaskasutamise kohta;
4) andmed Eesti turule lastud plastist joogipudelite koostises oleva ringlusse võetud plasti sisalduse kohta, arvutatuna turule lastud plastist pudelite keskmisena;
5) pakendatud kauba lahti pakkimisel tekkinud pakendijäätmed, mis on tekkinud Euroopa Parlamendi ja nõukogu määruse (EL) 2025/40 artikli 3 lõike 1 punkti 15 alapunktis e nimetatud isiku tegevuse käigus.“;

51) paragrahvi 24 lõike 4 sissejuhatavast lauseosast jäetakse välja tekstiosa „, sealhulgas eraldi pakendiaktsiisi seaduses sätestatud pakendite osas“;

52) paragrahvi 24 lõiked 5 ja 6 muudetakse ning sõnastatakse järgmiselt:
„(5) Tootja, kes on oma kohustused käesoleva seaduse § 121 lõike 2 järgi üle andnud tootjavastutusorganisatsioonile, esitab käesoleva paragrahvi lõike 4 punktides 1, 11, 2, 4 ja 5 ning lõikes 41 nimetatud andmed kalendriaasta kohta tootjavastutusorganisatsioonile.

(6) Tootjavastutusorganisatsioon esitab kalendriaasta kohta pakendiregistrisse kandmiseks käesoleva paragrahvi lõike 4 punktides 1, 11, 2, 4 ja 5 ning lõikes 41 nimetatud andmed iga temale kohustused üle andnud tootja kohta ja lõike 4 punktis 3 nimetatud andmed koondandmetena.“;

53) paragrahvi 24 täiendatakse lõikega 61 järgmises sõnastuses:
„(61) Tootja või tema nimel laiendatud tootjavastutuse kohustusi täitev käesoleva seaduse § 121 lõikes 23 nimetatud digiplatvorm, kes võimaldab tarbijatel sõlmida kauplejatega kauglepinguid ja on kohustused üle andnud tootjavastutusorganisatsioonile, esitab käesoleva paragrahvi lõike 4 punktis 2 nimetatud andmed kalendriaasta kohta tootjavastutusorganisatsioonile. Käesolevas lõikes nimetatud digiplatvormil on õigus esitada nimetatud andmed kalendriaasta kohta kõigi kauplejate puhul summeeritult, lisades nende kauplejate nimed, kelle nimel laiendatud tootjavastutuse kohustusi täidetakse.“;

54) paragrahvi 241 lõige 3 muudetakse ja sõnastatakse järgmiselt:
„(3) Tootja, kes laseb turule pakendeid või pakendatud kaupa pakendimassiga rohkem kui sada tonni aastas, ja tootjavastutusorganisatsioon korraldavad audiitorkontrolli piiratud kindlustandva töövõtuna audiitortegevuse seaduse tähenduses.“;

55) paragrahv 242 muudetakse ja sõnastatakse järgmiselt:
„§ 242. Õhukese ja eriti õhukese plastkandekoti tarbimise üle arvestuse pidamine

Euroopa Parlamendi ja nõukogu määruse (EL) 2025/40 artikli 3 lõike 1 punkti 15 alapunktide a ja c tähenduses tootja, kes teeb Eestis esimest korda kättesaadavaks õhukese või eriti õhukese plastkandekoti, on kohustatud pidama arvestust turule lastud õhukeste ja eriti õhukeste plastkandekottide üle ning esitama vastavad andmed pakendiregistrisse.“;

56) paragrahvi 25 lõige 1 muudetakse ja sõnastatakse järgmiselt:
„(1)  Pakendiregister on andmekogu, mille eesmärk on turule lastud pakendite, Eestis tekkinud pakendijäätmete, pakendi korduskasutuse, pakendijäätmete taaskasutamise, taaskasutamise sihtarvude saavutamise ja ühekordselt kasutatavate plastpakendite üle arvestuse pidamine pakendiseadusest ja pakendiaktsiisi seadusest tulenevate ülesannete täitmiseks, järelevalve teostamiseks ning Euroopa Komisjonile pakendijäätmete ja ühekordselt kasutatavate plastpakendite kohta teabe esitamiseks.“;

57) paragrahvi 25 lõikest 1 jäetakse välja sõnad „ja pakendiaktsiisi seadusest“; 

58) paragrahvi 25 lõige 5 muudetakse ja sõnastatakse järgmiselt:
„(5) Pakendiregistri vastutaval töötlejal ja Keskkonnaametil ning Maksu- ja Tolliametil on õigus tutvuda neile seadusega pandud ülesannete täitmisel käesoleva seaduse § 24 lõigetes 1, 3, 4, 6 ja 61  nimetatud arvestuse algdokumentide ja nende alusel koostatud koondandmetega.“; 

59) paragrahvi 25 lõikest 5 jäetakse välja tekstiosa „ning Maksu- ja Tolliametil“;

60) paragrahvi 26 lõiget 1 muudetakse ja sõnastatakse järgmiselt:
“(1) Riiklikku järelevalvet käesoleva seaduse ning Euroopa Parlamendi ja nõukogu määruse (EL) 2025/40 nõuete täitmise üle teostavad Keskkonnaamet, Tarbijakaitse ja Tehnilise Järelevalve Amet, Maksu- ja Tolliamet ning valla- ja linnavalitsused”;

61) paragrahvi 26 lõikest 1 jäetakse välja tekstiosa “, Maksu- ja Tolliamet“; 

62) paragrahvi 26 lõiget 2 muudetakse ja sõnastatakse järgmiselt:
„(2) Tarbijakaitse ja Tehnilise Järelevalve Amet teostab tarbijakaitseseadusega sätestatud korras järelevalvet pakendi ja pakendijäätmete tagasivõtmise kohustuse ja tagasivõtmise nõuete täitmise üle ning Euroopa Parlamendi ja nõukogu määruse (EL) 2025/40 artiklites 28, 32 ja 33 sätestatud lõppkasutajale suunatud kohustuste täitmise üle. “;

63) paragrahvi 26 lõikest 4 jäetakse välja tekstiosa „ning Maksu- ja Tolliametil“;

64) seadust täiendatakse §-ga 303–305 järgmises sõnastuses:
„§ 30³. Ühekordselt kasutatavate kaasamüügipakendite tasuta andmise keelu rikkumine

(1) Euroopa Parlamendi ja nõukogu määruse (EL) 2025/40 artikkel 28 lõikes 3 sätestatud ühekordselt kasutatavate pakendite ja anumate tasuta andmise keelu rikkumise eest –
karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –
karistatakse rahatrahviga kuni 200 000 eurot.“;

§ 304. Ühekordselt kasutatavate anumate ja söögiriistade kasutamise piirangu rikkumine

(1) Käesoleva seaduse §-s 54 sätestatud korduskasutatavate anumate ja söögiriistade kasutamise nõude täitmata jätmise eest –
karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –
karistatakse rahatrahviga kuni 200 000 eurot.

§ 305. Euroopa Parlamendi ja nõukogu määruse (EL) 2025/40 artiklis 32 sätestatud korduskasutuspakendiga seotud kohustuste rikkumine 
 
(1) Euroopa Parlamendi ja nõukogu määruse (EL) 2025/40 artiklis 32  sätestatud tarbija enda anuma kasutamise võimaldamise, sellest teavitamise või hinnatingimuste kohaldamise nõuete rikkumise eest –
karistatakse rahatrahviga kuni 300 trahviühikut.
 
(2) Sama teo eest, kui selle on toime pannud juriidiline isik, –
karistatakse rahatrahviga kuni 200 000 eurot.“;

65) seadust täiendatakse §-ga 306 järgmises sõnastuses:
§ 306. Euroopa Parlamendi ja nõukogu määruse (EL) 2025/40 artiklis 33 sätestatud korduskasutuspakendiga seotud kohustuste rikkumine 
(1) Euroopa Parlamendi ja nõukogu määruse (EL) 2025/40 artiklis 33 sätestatud korduskasutuspakendi pakkumise, teavitamise või hinnatingimuste kohaldamise nõuete rikkumise eest –
karistatakse rahatrahviga kuni 300 trahviühikut.
 
(2) Sama teo eest, kui selle on toime pannud juriidiline isik, –
karistatakse rahatrahviga kuni 200 000 eurot.“;

66) seadust täiendatakse §-ga 307–3010 järgmises sõnastuses:
§ 307. Taaskasutamise tõendis valeandmete ja puudulike andmete esitamine
(1) Taaskasutamise tõendis valeandmete ja puudulike andmete esitamise eest –
karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –
karistatakse rahatrahviga kuni 200 000 eurot.

§ 308. Teatavate plasti sisaldavate ühekordselt kasutatavate toodetega seotud kulude avaliku sektori asutusele hüvitamise kohustuse rikkumine

(1) Teatavate plasti sisaldavate ühekordselt kasutatavate toodetega seotud kulude hüvitamise kohustuse rikkumise eest –
karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –
karistatakse rahatrahviga kuni 200 000 eurot.

§ 309. Pakendi turule laskmise ja turul kättesaadavaks tegemise tingimuste rikkumine

(1) Pakendi turule laskmise ja turul kättesaadavaks tegemise tingimuste rikkumise eest –
karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –
karistatakse rahatrahviga kuni 200 000 eurot.

§ 30¹⁰. Euroopa Parlamendi ja nõukogu määruse (EL) 2025/40 artikli 45 lõigetes 7–9 sätestatud ekspediitorteenuse osutaja kohustuste rikkumine

(1) Euroopa Parlamendi ja nõukogu määruse (EL) 2025/40 artikli 45 lõigetes 7–9 sätestatud kohustuste rikkumise eest, sealhulgas tootjalt nõutava teabe küsimata jätmise, saadud teabe täielikkuse ja usaldusväärsuse hindamata jätmise või nõuetele mittevastava tootja teenindamise jätkamise eest –
karistatakse rahatrahviga kuni 300 trahviühikut.
 
(2) Sama teo eest, kui selle on toime pannud juriidiline isik, –
karistatakse rahatrahviga kuni 200 000 eurot.

67) paragrahvi 33 lõiget 2 muudetakse ning sõnastatakse järgmiselt:
„(2) Käesoleva seaduse §-des 29–3010 nimetatud väärtegude kohtuväline menetleja on Keskkonnaamet. “;

68) paragrahv 33 lõige 4 tunnistatakse kehtetuks;

69) paragrahvi 33 lõikeid 5 ja 6 muudetakse ning sõnastatakse järgmiselt:
„(5) Käesoleva seaduse §-des 30 ja  303- 306 nimetatud väärtegude kohtuväline menetleja on ka Tarbijakaitse ja Tehnilise Järelevalve Amet.

(6) Käesoleva seaduse §-des 29, 30, 302–304 nimetatud väärtegude kohtuväline menetleja on ka valla- ja linnavalitsus.“;

70) paragrahvi 33 täiendatakse lõikega 7 järgmises sõnastuses:
„(7) Käesoleva seaduse §-des 29 ja 307 nimetatud väärtegude aegumise tähtaeg on neli aastat.“;

71) seadust täiendatakse §-ga 3910 järgmises sõnastuses:
„§ 3910. Teatavate plasti sisaldavate ühekordselt kasutatavate toodetega seotud kulude hüvitamise nõude rakendumine

(1) Käesoleva seaduse § 122 lõikes 1 kirjeldatud kulude hüvitamise nõue rakendub 2028. aasta 1. jaanuarist.

(2) Käesoleva seaduse §-s 122 lõikes 3 kirjeldatud nõuet tootjavastutusorganisatsioonile rakendatakse alates 2027. aasta 1. septembrist.

(3) Kulude hüvitamise esmakordse rakendamise aastal võetakse kogutavate teenustasude arvutamise aluseks 2027. aastal turule lastud teatavate plasti sisaldavate ühekordselt kasutatavate toodete kogus ja 2025. aastal kinnitatud riiklik jäätmete sortimisuuring.“;

72) seadust täiendatakse §-ga 3911 järgmises sõnastuses:
“§ 3911. Tootja audiitorkontrolli lävendi muudatuse rakendamine 
Käesoleva seaduse § 241 lõiget 3 rakendatakse tootjale alates 2026. aasta kohta pakendiregistrisse esitatud pakendiaruande kohta.“;

73) seaduse normitehnilisest märkusest jäetakse välja tekstiosa „Euroopa Parlamendi ja nõukogu direktiiv 94/62/EÜ pakendite ja pakendijäätmete kohta (EÜT L 365, 31.12.1994, lk 10–23), muudetud direktiividega 2004/12/EÜ (ELT L 047, 18.02.2004, lk 26–32), 2005/20/EÜ (ELT L 070, 16.03.2005, lk 17–18), 2013/2/EL (ELT L 037, 08.02.2013, lk 10–12), (EL) 2015/720 (ELT L 115, 06.05.2015, lk 11–15) ja (EL) 2018/852 (ELT L 150, 14.06.2018, lk 141–154);“.

§ 2. Jäätmeseaduse muutmine

Jäätmeseaduses tehakse järgmised muudatused:

1) paragrahvi 223 täiendatakse punktiga 7 järgmises sõnastuses:
„7) lennujaamades ja raudteejaamades pagasi kaitsmiseks transpordi ajal kasutatavad termokahanevad plastkiled.“;

2) paragrahvi 231 lõike 1 punkti 2 täiendatakse pärast sõna „teenustasu“ tekstiosaga „ja § 252 lõike 5 kohaselt hüvitamisega seotud tasu“;

3) paragrahvi 252 lõige 4 tunnistatakse kehtetuks;

4) paragrahvi 252 täiendatakse lõigetega 5–8 järgmises sõnastuses:
„(5) Käesoleva paragrahvi lõike 1 punktis 3 ja lõikes 2 nimetatud kulud, mida  avaliku sektori asutus on kandnud avaliku ülesande täitmisel, hüvitab niisutatud pühkepaberi tootja, õhupalli tootja ning filtriga tubakatoote ja koos tubakatootega kasutamiseks turustatava filtri tootja (edaspidi teatavate plasti sisaldavate ühekordselt kasutatavate toodete tootja). 

(6) Teatavate plasti sisaldavate ühekordselt kasutatavate toodete tootja täidab käesoleva paragrahvi lõike 1 punktis 3 ja lõikes 2 nimetatud kulude hüvitamise kohustuse avaliku sektori asutusele käesoleva seaduse § 253 lõikes 1 nimetatud tootjate ühenduse kaudu, sõlmides selleks tootjate ühendusega kirjaliku lepingu.

(7) Avaliku sektori asutuse kantud kuluks loetakse ka kulu, mille on avaliku sektori asutuse ülesande täitmiseks kandnud tema volitatud teenuseosutaja ja mille avaliku sektori asutus on teenuseosutajale hüvitatud või kohustatud hüvitama. 

(8) Avaliku sektori asutus käesoleva seaduse §-de 252–255 ja 12612 tähenduses on riigiasutus, kohaliku omavalitsuse üksus või muu avalikku ülesannet täitev isik, kes korraldab õigusaktist tuleneva avaliku ülesande täitmiseks avaliku kasutusega välisruumist jäätmete kogumist või koristamist ning nende jäätmete edasist vedu ja käitlust.“;

5) seadust täiendatakse §-dega 253–255 järgmises sõnastuses:
„§ 253. Teatavate plasti sisaldavate ühekordselt kasutatavate toodete tootjate ühendus

(1) Teatavate plasti sisaldavate ühekordselt kasutatavate toodete tootjate ühendus on mittetulundusühing või muu majanduslikku tulu mittetaotlev organisatsioon, millel on probleemtooteregistri registreering ning mille eesmärk on korraldada avaliku sektori asutusele käesoleva seaduse paragrahv 252 lõike 1 punktis 3 ja lõikes 2 ning pakendiseaduse § 122 lõikes 1 nimetatud kulude hüvitamine.

(2) Käesoleva paragrahvi lõikes 1 nimetatud tootjate ühenduse liikmed võivad olla üksnes teatavate plasti sisaldavate ühekordselt kasutatavate toodete tootjad ja pakendiseaduse §-s 101 nimetatud tootjavastutusorganisatsioonid. Tootjate ühenduse teenuse kasutamine ei eelda tootjate ühenduse liikmeks astumist.

(3)  Käesoleva seaduse § 25² lõike 1 punktis 3 ja lõikes 2 ning pakendiseaduse § 12² lõikes 1 nimetatud kulude hüvitamist korraldab üks käesoleva paragrahvi lõikes 1 sätestatud nõuetele vastav tootjate ühendus.

(4) Käesoleva paragrahvi lõikes 1 nimetatud tootjate ühendus tagab, et:
1) kõigil teatavate plasti sisaldavate ühekordselt kasutatavate toodete tootjatel ja pakendiseaduse §-s 101 nimetatud tootjavastutusorganisatsioonidel on võrdne juurdepääs tootjate ühenduse teenustele. Tootjate ühendus sõlmib kirjaliku lepingu iga asjaomase tootja ja tootjavastutusorganisatsiooniga, kes vastab seaduses sätestatud nõuetele. Lepingu sõlmimisest või teenuse osutamisest võib keelduda üksnes objektiivsel, proportsionaalsel ja kontrollitaval alusel. Keeldumine põhjendatakse kirjalikult; 
2) avaliku sektori asutusele hüvitatakse käesoleva seaduse § 252 lõike 1 punktis 3 ja lõikes 2 ning pakendiseaduse § 122 lõikes 1 nimetatud kulud, mida asutus on kandnud avaliku ülesande täitmisel ja mis vastavad käesoleva seaduse §-s 254 sätestatud tingimustele;
3) punktis 2 nimetatud kohustuse täitmiseks ja selle korraldamiseks kogutakse tootjatelt ja tootjavastutusorganisatsioonidelt teenustasu. Teenustasu arvutamise ja kulude jaotamise metoodika peab olema objektiivne, proportsionaalne ja kontrollitav ning lähtuma asjaomase tooterühma iga tootja turule lastud toodete kogusest. Tootjavastutusorganisatsioonilt kogutava teenustasu arvutamisel lähtutakse selle organisatsiooni kaudu kohustust täitvate tootjate turule lastud toodete kogustest. Võrdväärses olukorras olevatele kohustatud isikutele kohaldatakse võrdseid tasu arvutamise põhimõtteid;
4) eri tooterühmade kulude ja nende katteks kogutud summade kohta peetakse eraldi arvestust;
5) teenustasu kasutatakse üksnes punktis 2 nimetatud kulude hüvitamise kohustuse täitmiseks ja selle täitmisega seotud toimingute korraldamiseks;
6) kulude arvutamise ja jaotamise aluseks olevaid andmeid ja dokumente säilitatakse vähemalt seitse aastat pärast aruandeperioodi lõppu ning need tehakse  järelevalveasutusele tema taotluse korral järelevalve teostamiseks kättesaadavaks;
7) tootjatelt ja tootjavastutusorganisatsioonidelt saadud teavet kasutatakse üksnes käesolevast seadusest tulenevate kohustuste täitmiseks. Teavet, mis on ärisaladus või otseselt seostatav konkreetse tootja või tootjavastutusorganisatsiooniga, ei avaldata teisele tootjale ega tootjavastutusorganisatsioonile, välja arvatud teavet puudutavale isikule tema kohta käivas osas, järelevalveasutusele seaduses sätestatud juhul või juhul, kui teave esitatakse koondatuna nii, et konkreetset tootjat või tootjavastutusorganisatsiooni ei ole võimalik kindlaks teha;
8) huvide konfliktiga isik teatab huvide konfliktist viivitamata ega osale tehingut puudutava otsuse ettevalmistamisel ega tegemisel. Seotud isikuga tehtava tehingu tingimused dokumenteeritakse. Seotud isik käesoleva punkti tähenduses on seotud isik tulumaksuseaduse § 8 tähenduses;
9) tootjale, tootjavastutusorganisatsioonile või kulude hüvitamist taotlevale avaliku sektori asutusele esitatakse tema taotluse alusel selgitused tema suhtes kohaldatud teenuste osutamise tingimuste ning tasu või hüvitise arvutamise kohta ulatuses, mis võimaldab arvutust kontrollida, avaldamata seejuures teiste tootjate ärisaladust või nendega otseselt seostatavaid andmeid.

(5) Käesoleva paragrahvi lõikes 1 nimetatud tootjate ühendus avaldab enda veebilehel:
1) teenuste osutamise tingimused;
2) kohaldatavad teenustasumäärad ja nende arvutamise metoodika;
3) vähemalt kord aastas koondaruande kogutud teenustasude ja hüvitatud kulude kohta, esitades kulud tooterühmade ja kululiikide kaupa;
4) vähemalt kord viie aasta jooksul korraldatud jäätmete koostise uuringu tulemused.

(6) Tootjate ühendus tagab kogu andmetöötluse, säilitamise ja aruandluse vältel tema valduses oleva ärisaladuseks oleva teabe ning tootja või tema volitatud esindajaga otseselt seostatava teabe konfidentsiaalsuse. Selleks kehtestab ja rakendab tootjate ühendus asjakohased tehnilised ja korralduslikud meetmed ja andmekaitsestandardid, et vältida teabele loata juurdepääsu ja andmetega seotud rikkumisi. Isikuandmete töötlemisel järgitakse Euroopa Parlamendi ja nõukogu määrust (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 4.5.2016, lk 1).

(7) Konfidentsiaalsuskohustus ei piira käesolevas paragrahvi lõikes 5 sätestatud teabe avaldamist ettenähtud ulatuses ega järelevalveks vajaliku teabe esitamist järelevalveasutusele.

§ 254. Teatavate plasti sisaldavate ühekordselt kasutatavate toodetega seotud kulude arvutamine ja nõuded jäätmete koostise uuringule

(1) Käesoleva seaduse § 252 lõike 1 punktis 3 ja lõikes 2 ning pakendiseaduse § 122 lõikes 1 nimetatud hüvitatavate kulude suuruse määramisel lähtutakse jäätmete koostise uuringust, millega määratakse kindlaks asjaomasest tootest pärinevate jäätmete osakaal avalikesse kogumissüsteemidesse äravisatud ja avalikust välisruumist koristatud jäätmete kogusest ning iga tooterühma osakaal selles.

(2) Jäätmete koostise uuringu tellimise korraldab tootjate ühendus vähemalt kord iga viie aasta järel. Uuring tehakse esindusliku valimi alusel ning viisil, mis tagab eri jäätmevoogude ja tooterühmade tulemuste usaldusväärsuse ja võrreldavuse. Uuringu tulemused avalikustatakse tootjate ühenduse veebilehel. 

(3) Jäätmete koostise uuringu metoodika põhialused ja korra, sealhulgas uuringupiirkondade ja -perioodide valiku, valimi moodustamise, proovide võtmise, jäätmete sortimise ja tooterühmadesse liigitamise, kaalumise ning tulemuste koondamise ja dokumenteerimise nõuded kehtestab valdkonna eest vastutav minister määrusega.

(4) Avaliku kogumissüsteemi taristu kulud katab tootjate ühendus ulatuses, mis on seotud sellistest teatavatest plasti sisaldavatest ühekordselt kasutatavatest toodetest tekkinud jäätmete kogumisega, mille tootjal on seadusest tulenev kohustus asjaomaseid kulusid kanda. Uue taristu rajamiseks ning sellega seotud kulude kandmiseks on vaja tootjate ühenduse ja avaliku sektori asutuse eelnevat kokkulepet.

(5) Kogutud jäätmete käitlemise kulud hüvitatakse üksnes juhul, kui käitlemine toimub avaliku sektori asutuse määratud või volitatud jäätmekäitleja kaudu ning see on kooskõlas kehtivate keskkonnanõuete ja jäätmehierarhiaga.

(6) Hüvitatavate kulude suuruse määramisel lähtutakse järgmisest: 
1) hüvitatavad kulud ei või ületada kulutõhusa teenuse osutamise tegelikke ja tõendatud kulusid;
2) hüvitatakse üksnes kulud, mis on otseselt seotud käesoleva seaduse § 252 lõike 1 punktis 3 ja lõikes 2 ning pakendiseaduse § 12² lõikes 1 nimetatud tegevusega;
3) kui kulu on seotud mitme käesoleva lõike punktis 2 nimetatud tegevuse või tooterühmaga, jaotatakse see tegevuste või tooterühmade vahel objektiivse, läbipaistva ja kontrollitava arvestusmeetodi alusel;
4) kulutõhususe hindamisel arvestatakse tegevuste vajalikkust ja proportsionaalsust teatavatest plasti sisaldavatest ühekordselt kasutatavatest toodetest tekkinud jäätmete kogusega, sarnaste teenuste turupõhiseid hindu ning olemasoleva taristu ja ressursside kasutamise võimalust;
5) hüvitatavast kulust arvatakse maha sama kulu katteks saadud hüvitis, toetus või tasu.

(7) Kogukulu, mida tootja käesoleva seaduse § 253 lõikes 1 nimetatud tootjate ühenduse kaudu katab, arvutatakse järgmiste valemite kohaselt:
1) avalike kogumissüsteemide kaudu kogutud jäätmete kulu:
KA = (Kkogumine + Ktaristu + Kvedu + Kkäitlemine) × OSUP_AK / 100
kus
KA = tootjate ühenduse kaetav avalike kogumissüsteemide kaudu kogutud jäätmete kulu eurodes;
Kkogumine = jäätmete kogumise kulu eurodes;
Ktaristu = avaliku kogumissüsteemi taristu rajamise, uuendamise ja käitamise kulu eurodes;
Kvedu = kogutud jäätmete veo kulu eurodes;
Kkäitlemine = kogutud jäätmete edasise käitlemise kulu eurodes;
OSUP_AK = pakendiseaduse § 3 lõikes 7 nimetatud ühekordselt kasutatavatest plasttoodetest  tekkinud jäätmete osakaal protsentides avalike kogumissüsteemide kaudu kogutud jäätmete hulgas;

2) koristatud prügi kulu:
KP = (Kkoristamine + Kvedu + Kkäitlemine) × OSUP_P / 100
kus
KP = tootjate ühenduse kaetav koristatud prügi kulu eurodes;
Kkoristamine = avaliku sektori asutuse kantud prügi koristamise kulu eurodes;
Kvedu = avaliku sektori asutuse kantud koristatud prügi veo kulu eurodes;
Kkäitlemine = avaliku sektori asutuse kantud koristatud prügi edasise käitlemise kulu eurodes;
OSUP_P = asjaomastest toodetest tekkinud jäätmete osakaal protsentides koristatud prügi hulgas.

(8) Käesoleva paragrahvi lõike 7 punktis 2 sätestatud valemis tähistab termin „prügi“ väljaspool jäätmete kogumissüsteeme prügistamise tagajärjel avalikku välisruumi sattunud jäätmeid.
(9) Tootjate ühendus ja avaliku sektori asutus võivad lõikes 7 sätestatud arvutusmeetodi asemel kokku leppida hüvitise arvutamises standardmäära alusel. Standardmäär peab põhinema kontrollitavatel tegelikel kuluandmetel ja käesoleva paragrahvi lõikes 1 nimetatud uuringu tulemustel ning vastama lõikes 6 sätestatud nõuetele. 

(10) Standardmäära kokkulepe sõlmitakse kirjalikult ja see sisaldab vähemalt järgmisi andmeid:
1) hüvitatavad kululiigid ja nende arvestamise alused;
2) standardmäära suurus ning selle arvutamise alused ja metoodika;
3) tegelike kuluandmete esitamise ja standardmäära tegelike kuludega võrdlemise kord ning enammakstud summa tagastamise või puuduva summa täiendava hüvitamise kord ja tähtajad, sealhulgas tasaarvestamise võimalus;
4) aruandeperiood ning aruande esitamise ja kontrollimise kord;
5) standardmäära muutmise ja kokkuleppe lõpetamise tingimused;
6) kokkuleppe kehtivusaeg.

§ 255. Teatavate plasti sisaldavate ühekordselt kasutatavate toodetega seotud kulude arvestus ja aruandlus
(1) Avaliku sektori asutus ja tootjate ühendus sõlmivad käesoleva seaduse § 252 lõike 1 punktis 3 ja lõikes 2 ning pakendiseaduse § 122 lõikes 1 nimetatud kulude hüvitamise ning arvestuse pidamise korraldamiseks kirjaliku kokkuleppe. Kokkuleppe sõlmimata jätmine ei vabasta tootjate ühendust kulude hüvitamise kohustusest. 
(2) Avaliku sektori asutus esitab tootjate ühendusele kord aastas aruande. Aruandes esitatakse hüvitamiseks taotletav summa kululiikide ja aruandeperioodide kaupa, kuluga seotud tegevus ja kulude arvutamise alused ning lisatakse kulude tekkimist ja suurust tõendavad dokumendid.
(3) Tootjate ühendus kontrollib aruande ja sellele lisatud dokumentide alusel kulude vastavust käesoleva seaduse §-s 254 sätestatud nõuetele ning võib nõuda kontrollimiseks vajalikke lisaandmeid ja -dokumente. Tootjate ühendus teatab avaliku sektori asutusele kirjalikult hüvitatava summa suuruse, selle arvutamise alused ja arvutuskäigu. Kulude osalise või täieliku hüvitamata jätmise korral esitab tootjate ühendus ka hüvitamata jätmise põhjendused ja hüvitamata jäetud kulude arvutamise alused ja arvutuskäigu. 
(4) Tootjate ühendus hüvitab avaliku sektori asutusele hüvitamisele kuuluva summa 30 kalendripäeva jooksul käesoleva paragrahvi lõikes 3 nimetatud teate avaliku sektori asutusele kättetoimetamisest arvates. 
(5) Kui pärast kulude hüvitamist selgub, et hüvitatud summa ületab käesoleva paragrahvi alusel hüvitamisele kuuluvat summat, tagastab avaliku sektori asutus enammakstud summa tootjate ühenduse põhjendatud nõude alusel käesoleva paragrahvi lõikes 4 nimetatud tähtaja jooksul. Kui hüvitatud summa on väiksem kui hüvitamisele kuuluv summa, hüvitab tootjate ühendus puuduva summa avaliku sektori asutuse aruande ja nõuetekohaste tõendite alusel samas korras. 
(6)  Kui pooled ei saavuta kulude hüvitamise aluse või suuruse suhtes kokkulepet, lahendab vaidluse kohus.

(7) Avaliku sektori asutus ja tema volitatud teenuseosutaja peavad arvestust käesolevas paragrahvis kirjeldatud kulude üle ning säilitavad kulude tekkimist tõendavaid dokumente vähemalt seitse aastat pärast aruandeperioodi lõppu.

(8) Käesoleva seaduse § 252 lõike 1 punktis 3 ja lõikes 2 ning pakendiseaduse § 122 lõikes 1 nimetatud tegevustega seotud kulude arvestuse pidamise ja esitamise, aruandluse, kulude tõendamise ja kontrollimise korra ning aruande ja lisaandmete esitamise tähtajad kehtestab valdkonna eest vastutav minister määrusega.“;

6) paragrahvi 269 täiendatakse lõikega 4 järgmises sõnastuses:
„(4) Käesoleva paragrahvi nõudeid ei kohaldata järgmistele probleemtoodetele:
1) plasti sisaldav kalapüügivahend;
2) niisutatud pühkepaber;
3) õhupall;
4) filtriga tubakatoode ja koos tubakatootega kasutamiseks turustatav filter.“;

7) paragrahvi 1196 lõiget 1 täiendatakse punktidega 5–7 järgmises sõnastuses:
„5) käesoleva seaduse § 254 lõikes 2 nimetatud uuringu vastavusele käesoleva seaduse § 254 lõike 3 alusel kehtestatud nõuetele, sealhulgas uuringu metoodika, kasutatud andmete õigsuse ja tulemuste põhjendatuse osas;
6) käesoleva seaduse § 254 lõigete 7 ja 9 kohaselt hüvitamisega seotud tasu arvutamise nõuete täitmise õigsuse kohta;
7) tootjate ühenduse käesoleva seaduse § 25³ lõikes 4 sätestatud kohustuste täitmise kohta, sealhulgas võrdse juurdepääsu tagamise, tasude kujundamise aluste järgimise, tootjatelt ja tootjavastutusorganisatsioonidelt saadud teabe kasutamise ning huvide konfliktiga isiku taandamise ja seotud isikutega tehtavate tehingute dokumenteerimise nõuete täitmise kohta.“;

8) seadust täiendatakse §-ga 12612 järgmises sõnastuses:
„§ 12612. Avaliku sektori asutusele teatavate plasti sisaldavate ühekordselt kasutatavate toodetega seotud kulude hüvitamise kohustuse rikkumine 
(1) Avaliku sektori asutusele teatavate plasti sisaldavate ühekordselt kasutatavate toodetega seotud kulude hüvitamise kohustuse rikkumise eest –
karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –
karistatakse rahatrahviga kuni 200 000 eurot.“;

9) paragrahvi 127 lõikes 1 asendatakse tekstiosa „126⁸ ja 126¹⁰“ tekstiosaga „126⁸, 126¹⁰ ja 126¹²“;

10) seadust täiendatakse §-ga 13630 järgmises sõnastuses:
„§ 13630. Teatavate plasti sisaldavate ühekordselt kasutatavate toodetega seotud kulude hüvitamisega seotud nõuete rakendumine

(1) Käesoleva seaduse §-s 253 kirjeldatud nõudeid tootjate ühendusele rakendatakse hiljemalt 2027. aasta 1. septembrist.

(2) Käesoleva seaduse § 254 lõikes 2 nimetatud jäätmete koostise uuring tellitakse esmakordselt hiljemalt 2030. aastal ning seejärel vähemalt iga viie aasta järel alates nimetatud aastast.

(3) Kuni käesoleva seaduse § 254 lõike 2 kohaselt korraldatud esimese jäätmete koostise uuringu tulemuste kinnistamise ja avalikustamiseni, lähtutakse avalikesse kogumissüsteemidesse äravisatud ja avalikust välisruumist koristatud jäätmete koosseisu ning seal sisalduvate teatavate plasti sisaldavate ühekordselt kasutatavate toodete osakaalu määramisel 2025. aastal kinnitatud riiklikust jäätmete sortimisuuringust. 

(4) Käesoleva seaduse § 252 lõike 1 punktis 3 ja lõikes 2 nimetatud kulude hüvitamise nõuet rakendatakse alates 2028. aasta 1. jaanuarist.

(5) Kulude hüvitamise esmakordse rakendamise aastal võetakse kogutavate teenustasude arvutamise aluseks 2027. aastal turule lastud teatavate plasti sisaldavate ühekordselt kasutatavate toodete kogus ja 2025. aastal kinnitatud riiklik jäätmete sortimisuuring.

§ 3. Jäätmeseaduse muutmise ja sellega seonduvalt teiste seaduste muutmise seaduse muutmine
Jäätmeseaduse muutmise ja sellega seonduvalt teiste seaduste muutmise seaduse (RT I, 07.01.2026, 4) § 6 punktides 5 ja 27 asendatakse sõna „taaskasutusorganisatsioon“ sõnaga „tootjavastutusorganisatsioon“ vastavas käändes.
§ 4. Keskkonnatasude seaduse muutmine 
Keskkonnatasude seaduse § 57 tekstist jäetakse välja tekstiosa „pakendiaktsiisi seaduse alusel riigieelarvesse laekuvast rahast 50 protsenti,“.
§ 5. Riigilõivuseaduse muutmine
Riigilõivuseaduse 6. peatüki 3. jagu täiendatakse 21. jaotisega järgmises sõnastuses:
„21. jaotis
Pakendiseaduse alusel tehtavad toimingud
§ 1281. Tootjavastutusorganisatsiooni tegevusloa taotluse läbivaatamine
Tootjavastutusorganisatsiooni tegevusloa taotluse läbivaatamise eest tasutakse riigilõivu 1990 eurot.“.

§ 6. Pakendiaktsiisi seaduse kehtetuks tunnistamine

Pakendiaktsiisi seadus (RT I, 16.06.2017, 21) tunnistatakse kehtetuks.

§ 7. Pakendiaktsiisi seaduse kehtetuks tunnistamisega seotud üleminekusätted

(1) Maksu- ja Tolliametil on õigus kontrollida 2027. aasta 30. juunil ja enne seda lõppenud aruandeperioodi eest pakendiaktsiisi tasumise kohustuse täitmist maksukorralduse seaduse §-s 98 sätestatud aegumistähtaegade jooksul.

(2) Maksu- ja Tolliamet säilitab pakendi aktsiisideklaratsioonis esitatud andmeid maksukohustuslaste registris mitte kauem kui 31. detsembrini 2037. a.

(3) Alates Euroopa Parlamendi ja nõukogu määruse (EL) 2025/40 kohaldumisest 2026. aasta 12. augustil kuni 2027. aasta 30. juunini ei teki pakendatud kauba turule laskjal pakendiaktsiisi maksmise kohustust pakendi eest, mille suhtes ei ole tal laiendatud tootjavastutuse kohustust.

§ 8. Seaduse jõustumine

(1) Käesoleva seaduse § 1 punktid 44, 45, 47, 51, 57, 59, 61, 63, 68, § 4, § 6 ja § 7 jõustuvad 2027. aasta 1. juulil.

(2) Käesoleva seaduse § 1 punktid 33 ja 60 jõustuvad 2028. aasta 12. veebruaril.

(3) Käesoleva seaduse § 1 punkt 15 ja § 2 punkt 1 jõustuvad 2029. aasta 12. veebruaril.

(4) Käesoleva seaduse § 1 punktid 13, 20, 29, 31, 34 ja 73 jõustuvad 2030. aasta 1. jaanuaril.



Lauri Hussar 
Riigikogu esimees 

Tallinn, ....................2026
___________________________________________________________________________
Algatab Vabariigi Valitsus ..... .......................2026 

(allkirjastatud digitaalselt)

